สุลต่านเมห์เหม็ดที่ 3

สุลต่านเมห์เหม็ดที่ 3 (, Meḥmed-i sālis; ; 26 พฤษภาคม ค.ศ. 1566 – 22 ธันวาคม ค.ศ. 1603) เป็นสุลต่านแห่งจักรวรรดิออตโตมันใน ค.ศ. 1595 จนกระทั่งสวรรคตใน ค.ศ. 1603 เมห์เหม็ดทรงเป็นที่รู้จักจากการสั่งประหารชีวิตพระเชษฐา/อนุชา และนำทัพในสงครามเติร์กอันยาวนาน ซึ่งในช่วงนั้นกองทัพออตโตมันได้รับชัยชนะในยุทธการที่แคแรสแตช อย่างไรก็ตาม ชัยชนะครั้งนี้ถูกบั่นทอนลงด้วยความสูญเสียทางทหารบางส่วน เช่น ที่เมืองเจอร์และนีกอปอล พระองค์ยังสั่งให้ปราบปรามกบฏเจลาลีได้สำเร็จ นอกจากนี้ สุลต่านยังได้ติดต่อกับราชสำนักของสมเด็จพระราชินีนาถเอลิซาเบธที่ 1 แห่งอังกฤษ เพื่อกระชับความสัมพันธ์ทางการค้า และหวังว่าอังกฤษจะร่วมเป็นพันธมิตรกับจักรวรรดิออตโตมันเพื่อต่อต้านสเปน

 พระชนม์ชีพช่วงต้น 
เมห์เหม็ดเสด็จพระราชสมภพที่พระราชวังมานีซาเมื่อวันที่ 26 พฤษภาคม ค.ศ. 1566 ในรัชสมัยสุลต่านสุลัยมานผู้เกรียงไกร พระปัยกา พระองค์เป็นพระราชโอรสในสุลต่านมูรัดที่ 3 ผู้เป็นพระราชโอรสในสุลต่านเซลิมที่ 2 ซึ่งเป็นพระราชโอรสในสุลต่านสุลัยมานกับฮูร์เรมซุลตัน พระราชมารดาของพระองค์คือซาฟีเย ซุลตัน ชาวแอลเบเนียจากที่ราบสูงดูคาจิน: "Murad's favorite was Safiye, a concubine said to be of Albanian origin from the village of Rezi in the Ducagini mountains." สุลต่านสุลัยมานที่ 1 พระปัยกา สวรรคตในปีที่พระองค์เสด็จพระราชสมภพ และพระอัยกาได้ขึ้นครองราชย์เป็นสุลต่านองค์ใหม่นาม สุลต่านเซลิมที่ 2 พระอัยกาสวรรคตเมื่อเมห์เหม็ดมีพระชนมพรรษา 8 พรรษา และมูรัดที่ 3 พระราชบิดาได้ขึ้นครองราชย์เป็นสุลต่านใน ค.ศ. 1574 มูรัดสวรรคตใน ค.ศ. 1595 เมื่อเมห์เหม็ดมีพระชนมพรรษา 28 พรรษา

เมห์เหม็ดทรงใช้เวลาส่วนใหญ่ในมานีซากับพระราชบิดามารดาและอิบราฮิม เอเฟนดี ครูของพระองค์ พระองค์ทรงเข้าพิธีสุนัตในวันที่ 29 พฤษภาคม ค.ศ. 1582 เมื่อมีพระชนมพรรษา 16 พรรษา

รัชสมัย

 การฆ่าพี่น้อง 
หลังขึ้นครองราชย์ สุลต่านเมห์เหม็ดที่ 3 ทรงสั่งให้ประหารชีวิตพระเชษฐา/อนุชาทั้งหมด 19 พระองค์ พวกเขาถูกรัดคอโดยเพชฌฆาตหลวงของพระองค์ ซึ่งหลายพระองค์กลายเป็นคนหูหนวก เป็นใบ้ หรือ 'ปัญญาอ่อน' เพื่อให้มั่นใจได้ถึงความจงรักภักดีอย่างแท้จริง การสืบทอดตำแหน่งโดยพี่น้องร่วมสายพระโลหิตไม่ใช่เรื่องที่ไม่เคยเกิดขึ้นมาก่อน เนื่องจากสุลต่านมักมีพระราชโอรสธิดาหลายสิบพระองค์กับพระสนมของตน

 การแย่งชิงอำนาจในคอนสแตนติโนเปิล 

สวรรคต
สุลต่านเมห์เหม็ดเสด็จสวรรคตในวันที่ 22 ธันวาคม ค.ศ. 1603 เมื่อมีพระชนมพรรษา 37 พรรษา ข้อมูลหนึ่งระบุว่าสาเหตุการสวรรคตมาจากความทุกข์ระทมที่เกิดจากการสิ้นพระชนม์ของเชฮ์ซาเด มาฮ์มุด พระราชโอรส ส่วนแหล่งข้อมูลอีกแหล่งหนึ่งระบุว่า พระองค์สวรรคตด้วยโรคระบาดหรือโรคหลอดเลือดสมอง พระองค์ถูกฝังในมัสยิดฮาเกียโซเฟีย อาห์เม็ดที่ 1 พระราชโอรสที่มีพระชนมพรรษา 13 พรรษา ขึ้นครองราชย์เป็นสุลต่านองค์ใหม่

พระราชวงศ์

อ้างอิง

 บรรณานุกรม 





แหล่งข้อมูลอื่น


หมวดหมู่:ชาวเติร์กจากจักรวรรดิออตโตมัน
หมวดหมู่:ผู้อารักขามัสยิดศักดิ์สิทธิ์ทั้งสอง
หมวดหมู่:บุคคลที่ฝังในฮาเกียโซเฟีย
หมวดหมู่:เคาะลีฟะฮ์ออตโตมัน
หมวดหมู่:พระราชโอรสของสุลต่าน